Neuvoston direktiivi 91/494/ETY, annettu 26 päivänä kesäkuuta 1991, eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista



Virallinen lehti nro L 268 , 24/09/1991 s. 0035 - 0040

Suomenk. erityispainos Alue 3 Nide 39 s. 0024

Ruotsink. erityispainos Alue 3 Nide 39 s. 0024



NEUVOSTON DIREKTIIVI, annettu 26 päivänä kesäkuuta 1991, eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista (91/494/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että siipikarjanliha sisältyy perustamissopimuksen liitteessä II olevaan tuoteluetteloon; siipikarjan jalostus ja kasvatus kuuluu maatalousalaan ja on tulonlähde osalle viljelijäväestöstä, jäsenvaltioiden väliset erot tulisi poistaa vahvistamalla säännöt eläinten terveyttä koskevista seikoista yhteisön sisäisessä tuoreen siipikarjanlihan kaupassa alan järkevän kehityksen varmistamiseksi sekä tuottavuuden parantamiseksi edistämällä yhteisön sisäistä kauppaa sisämarkkinoiden toteuttamista varten, sen siipikarjan terveyttä koskevan tiedonsaannin parantamiseksi, josta toiseen jäsenvaltioon lähetettävä tuore liha on peräisin, olisi säädettävä, että siipikarjan on oltava joko kasvatettu yhteisön alueella tai tuotu kolmansista maista eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(4) III luvun mukaisesti, epitsoottisten tautien leviämisen estämiseksi olisi yhteisön sisäisestä kaupasta poistettava sellaiselta maatilalta tai alueelta peräisin oleva tuore liha, jolle on yhteisön sääntöjen mukaisesti asetettu terveysrajoituksia, taikka avian influenzan tai Newcastlen taudin tartunta-alueelta peräisin oleva tuore liha, olisi huolehdittava, että tuoreelle siipikarjanlihalle, joka ei ole yhteisön sääntöjen mukaista, ei annettaisi terveysmerkkiä, josta säädetään terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetussa neuvoston direktiivissä 71/118/ETY(5), sellaisena kuin se on viimeksi muutettuna direktiivillä 90/484/ETY(6); tällaista lihaa voidaan kuitenkin käyttää muihin tarkoituksiin edellyttäen, että sille on suoritettu käsittely tauteja aiheuttavien mikrobien tuhoamiseksi, jolloin siinä on tätä osoittava erityismerkki, määrämaana olevan jäsenvaltion suorittamien tarkastusten järjestämisen ja niiden seurannan sekä toteutettavien suojatoimenpiteiden osalta tulisi viitata eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetussa neuvoston direktiivissä 89/662/ETY(7) säädettyihin yleisiin sääntöihin, olisi säädettävä, että komissio voi suorittaa tarkastuksia, yhteisön sisäisen kaupan yhdenmukaisen kehittymisen vuoksi tulisi määritellä kolmansista maista tapahtuvaa tuontia koskevat yhteisön järjestelyt, kyseisten järjestelyjen määritteleminen edellyttää erityisesti luettelon laatimista kolmansista maista tai kolmansien maiden osista, joista tuoretta siipikarjanlihaa voidaan tuoda, sekä todistuksen antamista, komission eläinlääkintäasiantuntijat olisi ohjattava suorittamaan tarkastuksia kolmansissa maissa siitä päättämiseksi, noudatetaanko yhteisön sääntöjä, tuoreen siipikarjanlihan tarkastuksia koskevista säännöistä ja yleisistä periaatteista päätetään myöhemmin osana toimenpiteitä, joihin ryhdytään sisämarkkinoiden toteuttamiseksi, direktiiviä 90/539/ETY tulisi muuttaa tämän direktiivin sisällön huomioon ottamiseksi erityisesti, jotta varmistettaisiin sen päivämäärän yhdenmukaisuus, jolloin jäsenvaltioiden tulee noudattaa uusia terveysmääräyksiä, tämän direktiivin säännöksiä tarkastellaan uudelleen yhteydessä sisämarkkinoiden täydelliseen toteuttamiseen, olisi säädettävä menettelystä, jolla aikaansaadaan komission ja jäsenvaltioiden välinen kiinteä yhteistyö pysyvässä eläinlääkintäkomiteassa, ja on syytä varata aikaa Newcastlen tautia koskevien yhdenmukaistettujen määräysten käyttöönotolle, ON ANTANUT TÄMÄN DIREKTIIVIN: I LUKU Yleiset säännökset 1 artikla Tässä direktiivissä säädetään eläinten terveysvaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista. 2 artikla Tässä direktiivissä sovelletaan myös direktiivin 90/539/ETY 2 artiklassa säädettyjä, erityisesti siipikarjaa koskevia määritelmiä. Lisäksi tarkoitetaan: a) `lihalla` kaikkia elintarvikkeeksi sopivia siipikarjanlihan osia, b) `tuoreella lihalla` kaikkea lihaa, mukaan luettuna tyhjiöpakattu tai valvotuissa ilmasto-oloissa pakattu liha, jolle ei ole suoritettu muuta käsittelyä kuin kylmäkäsittely säilyvyyden varmistamiseksi. II LUKU Yhteisön sisäistä kauppaa koskevat säännöt 3 artikla A Jotta tuoreella lihalla voitaisiin käydä kauppaa yhteisössä, sen on oltava peräisin siipikarjasta, 1 joka on pidetty yhteisön alueella kuoriutumisesta alkaen tai joka on tuotu kolmansista maista direktiivin 90/539/ETY III luvussa säädettyjä vaatimuksia noudattaen. Jäsenvaltioihin tai jäsenvaltioiden alueille, joiden asema on tunnustettava kyseisen direktiivin 12 artiklan 2 kohdan mukaisesti, tarkoitetun siipikarjanlihan on 31 päivään joulukuuta 1992 asti oltava peräisin siipikarjasta, jota ei ole teurastusta edeltävän 30 päivän aikana rokotettu Newcastlen tautia vastaan käyttäen heikennettyä elävää rokotetta. Neuvosto antaa määräenemmistöllä komission ehdotuksesta ennen 1 päivää tammikuuta 1992 Newcastlen taudin tartuntavaaroista laaditun kertomuksen perusteella säännöt, joita sovelletaan 1 päivästä tammikuuta 1993 alkaen; 2 joka on peräisin tilalta: - jota ei ole minkään siipikarjan taudin osalta saatettu eläinten terveysrajoitusten alaiseksi, - joka ei sijaitse avian influenzan tai Newcastlen taudin tartunta-alueeksi julistetulla alueella, 3 joka ei teurastamoon kuljetuksen aikana ole ollut kosketuksissa avian influenzaa tai Newcastlen tautia sairastavan siipikarjan kanssa; kyseisenlainen kuljetus kielletään sellaisen alueen läpi, joka on julistettu avian influenzan tai Newcastlen taudin tartunta-alueeksi, jollei käytetä tärkeimpiä maantie- tai rautatieyhteyksiä, 4 joka tulee sellaisesta teurastamosta, jossa teurastushetkellä ei ole ollut kirjattuna yhtään avian influenzan tai Newcastlen taudin tapausta. Tuore liha, jonka epäillään saastuneen teurastamolla, leikkaamossa tai varastointipaikassa tai kuljetuksen aikana, on poistettava kaupasta, 5 joka on merkitty 4 ja 5 artiklan mukaisesti, 6 jonka mukana on direktiivin 71/118/ETY liitteessä IV, sellaisena kuin se on muutettuna tämän direktiivin liitteen mukaisesti, määrätty terveystodistus. B Tämä luku ei koske kansallista valvontaa, joka kohdistuu: - matkustajien henkilökohtaisiin matkatavaroihin kuuluvaan heidän henkilökohtaiseen kulutukseensa tarkoitettuun lihaan, - yksityishenkilöille pieninä erinä lähetettyyn lihaan, edellyttäen, että kyseiset lähetykset eivät ole kaupallisia, - kansainvälisesti liikennöivissä kulkuneuvoissa miehistön ja matkustajien kulutukseen tarkoitettuun lihaan. 4 artikla Tässä direktiivissä tarkoitetulle tuoreelle siipikarjanlihalle annetaan direktiivin 71/118/ETY 3 artiklan 1 kohdan A alakohdan e alakohdan mukainen terveysmerkki, edellyttäen, että se täyttää tämän direktiivin 3 artiklan A kohdassa säädetyt vaatimukset ja on peräisin siipikarjasta, joka on teurastettu direktiivissä 71/118/ETY säädettyjä hygieniavaatimuksia noudattaen. 5 artikla 1 Sen estämättä, mitä 4 artiklassa säädetään, tuoreessa siipikarjanlihassa, joka ei täytä 3 artiklan A kohdan 2 alakohdan toisessa luetelmakohdassa ja 4 kohdan ensimmäisessä alakohdassa säädettyjä vaatimuksia, voi olla direktiivin 71/118/ETY 3 artiklan 1 kohdan A alakohdan e alakohdan mukainen merkki, jos sitä ei ole tarkoitettu yhteisön sisäiseen tuoreen lihan kauppaan, edellyttäen, että kyseinen merkki välittömästi: a) joko ylileimataan niin, että direktiivin 71/118/ETY liitteessä I olevan X luvun 44.1 kohdan a ja b alakohdassa määritelty terveysmerkki peittyy vinoristillä, joka koostuu kahdesta toisensa suorassa kulmassa kohtaavasta suorasta viivasta siten, että yhtymäkohta on keskellä leimaa ja siinä olevat tiedot pysyvät luettavina, b) tai korvataan yhdellä erityismerkillä, joka muodostuu direktiivin 71/118/ETY liitteessä I olevan X luvun 44 kohdan a ja b alakohdassa määritellystä terveysmerkistä, joka on ylileimattu tämän kohdan a alakohdan mukaisesti. Direktiivin 71/118/ETY liitteessä I olevan X luvun 43 kohdan säännöksiä sovelletaan soveltuvin osin merkintävälineiden säilytykseen ja käyttöön. 2 Edellä 1 kohdassa tarkoitettu liha on hankittava, leikattava, kuljetettava ja varastoitava erillään yhteisön sisäiseen tuoreen lihan kauppaan tarkoitetusta lihasta tai eri aikaan kuin se, ja sitä on käytettävä niin, ettei sitä joudu yhteisön sisäiseen kauppaan tarkoitettuihin lihavalmisteisiin, ellei niille ole suoritettu direktiivin 80/215/ETY(8), sellaisena kuin se on viimeksi muutettuna direktiivillä 89/662/ETY, 4 artiklan 1 alakohdassa määriteltyä käsittelyä. 6 artikla Direktiivin 89/662/ETY sääntöjä sovelletaan erityisesti määrämaana olevien jäsenvaltioiden suorittamien tarkastusten järjestämiseen ja seurantaan sekä toteutettaviin suojatoimenpiteisiin. 7 artikla Komission eläinlääkintäasiantuntijat voivat suorittaa tarkastuksia paikalla siinä laajuudessa kuin on tarpeen tämän direktiivin yhtenäisen soveltamisen varmistamiseksi ja yhdessä toimivaltaisten kansallisten viranomaisten kanssa. Komissio ilmoittaa jäsenvaltioille tällaisten tarkastusten tuloksista. Jäsenvaltioiden, joiden alueella tarkastus suoritetaan, on annettava asiantuntijoille kaikkea heidän tehtäviensä suorittamisessa tarvitsemaa apua. Tämän artiklan soveltamista koskevat yleiset säännöt annetaan 18 artiklassa säädettyä menettelyä noudattaen. Tässä artiklassa säädetyissä tarkastuksissa noudatettavat säännöt annetaan samaa menettelyä noudattaen. III LUKU Tuontia kolmansista maista koskevat säännöt 8 artikla 1 Yhteisöön tuodun tuoreen siipikarjanlihan on täytettävä 9-12 artiklassa säädetyt vaatimukset. 2 Tätä lukua ei kuitenkaan sovelleta: a) siipikarjanlihaan, joka kuuluu matkustajien henkilökohtaisiin matkatavaroihin ja on tarkoitettu heidän henkilökohtaiseen kulutukseensa, edellyttäen, että kuljetettu määrä ei ole suurempi kuin yksi kilo henkeä kohti ja että se on peräisin 9 artiklan mukaisesti laaditussa luettelossa olevasta kolmannesta maasta tai sen osasta ja joista tuontia ei ole kielletty 14 artiklan mukaisesti, b) yksityishenkilöille pieninä erinä lähetettyyn siipikarjanlihaan, edellyttäen, että kyseiset lähetykset eivät ole kaupallisia, määrä ei ole suurempi kuin yksi kilo ja liha on peräisin 9 artiklan mukaisesti laaditussa luettelossa olevasta kolmannesta maasta tai sen osasta ja josta tuontia ei ole kielletty 14 artiklan mukaisesti, c) kansainvälisesti liikennöivissä kulkuneuvoissa miehistön ja matkustajien kulutukseen tarkoitettuun lihaan. Jos tällaista lihaa tai siitä syntyvää keittiöjätettä puretaan, se on hävitettävä. Lihaa ei kuitenkaan tarvitse hävittää, kun se siirretään kulkuneuvosta toiseen suoraan tai sen jälkeen, kun se on ollut tullin väliaikaisessa valvonnassa. 9 artikla 1 Tuoreen siipikarjanlihan on oltava peräisin komission 18 artiklassa säädettyä menettelyä noudattaen laatimassa luettelossa olevasta kolmannesta maasta tai sen osasta. Luetteloa voidaan täydentää tai muuttaa 17 artiklassa säädettyä menettelyä noudattaen. 2 Päätettäessä voidaanko jokin kolmas maa tai sen osa sisällyttää 1 kohdassa tarkoitettuun luetteloon, otetaan erityisesti huomioon: a) kolmannen maan siipikarjan, muiden kotieläinten ja luonnonvaraisten eläinten terveystilanne, kiinnittäen erityistä huomiota eksoottisiin eläintauteihin ja terveyteen vaikuttavaan kyseisen maan ympäristön tilaan, jos niistä jompikumpi saattaisi vaarantaa ihmisten ja eläinten terveyden jäsenvaltioissa, b) kolmannen maan sellaisten tietojen toimittamisen säännöllisyys ja nopeus, jotka liittyvät tarttuvien eläintautien esiintymiseen sen alueella, erityisesti Maailman eläintautijärjestön A ja B luetteloissa olevien tautien esiintymiseen, c) kyseisen maan eläintautien ehkäisemistä ja valvontaa koskevat säännöt, d) kyseisen maan eläinlääkintähallinnon rakenne ja sen toimivalta, e) tarttuvien eläintautien ehkäisemiseksi ja valvomiseksi tarkoitettujen toimenpiteiden järjestely ja täytäntöönpano, f) kyseisen maan kiellettyjen aineiden käyttöä koskeva lainsäädäntö, erityisesti aineiden kieltämistä tai sallimista, jakelua ja markkinoille saattamista koskeva lainsäädäntö sekä niiden hallintaa ja valvontaa koskevat säännöt, g) takuut, jotka kolmas maa voi antaa tässä direktiivissä säädettyjen sääntöjen suhteen. 3 Edellä 1 kohdassa tarkoitettu luettelo ja siihen mahdollisesti tehdyt muutokset julkaistaan Euroopan yhteisöjen virallisessa lehdessä. 10 artikla 1 Tuoreen siipikarjanlihan on oltava peräisin kolmansista maista, jotka ovat avian influenzasta ja Newcastlen taudista vapaita. 2 Yleiset perusteet kolmansien maiden luokittelemiseksi 1 kohdassa tarkoitettujen tautien suhteen annetaan 17 artiklassa säädettyä menettelyä noudattaen. Perusteet eivät missään tapauksessa saa olla suosivammat kuin direktiivin 90/539/ETY mukaisesti jäsenvaltioiden hyväksymät perusteet. 3 Komissio voi 18 artiklassa säädettyä menettelyä noudattaen päättää, että 1 kohtaa sovelletaan vain osaan kolmannen maan alueesta. 11 artikla 1 Tuoreen siipikarjanlihan on: a) täytettävä 17 artiklassa säädettyä menettelyä noudattaen annetut eläinten terveysvaatimukset. Vaatimukset voivat olla erilaisia eri lintulajeille, b) oltava peräisin parvista, jotka on ennen lähettämistä pidetty keskeytyksettä kolmannessa maassa tai sen osassa ajan, joka määritellään 17 artiklassa säädettyä menettelyä noudattaen. 2 Eläinten terveysvaatimukset määritetään II luvussa ja vastaavissa direktiivin 90/539/ETY liitteissä esitettyjen sääntöjen perusteella. Tapauskohtaisia poikkeuksia voidaan myöntää 18 artiklassa säädettyä menettelyä noudattaen, jos kyseessä oleva kolmas maa antaa samanlaiset eläinten terveystakuut, jotka ovat tasoltaan vähintään vastaavat. 12 artikla 1 Tuoreen siipikarjanlihan mukana on oltava viejänä olevan kolmannen maan virkaeläinlääkärin laatima todistus. Todistuksen on: a) oltava annettu määrämaahan tarkoitetun lähetyksen kuormauspäivänä, b) oltava laadittu lähettäjämaan ja määrämaan virallisella kielellä tai virallisilla kielillä, ja yhdellä sen maan virallisista kielistä, jossa tuontitarkastukset suoritetaan, c) oltava lähetyksen mukana alkuperäiskappaleena, d) todistettava, että tuore liha täyttää tässä direktiivissä olevat vaatimukset ja tämän direktiivin perusteella annetut vaatimukset kolmansista maista tapahtuvan tuonnin suhteen, e) oltava yhdellä paperiarkilla, f) oltava osoitettu yhdelle vastaanottajalle. 2 Todistuksen on oltava 18 artiklassa säädettyä menettelyä noudattaen laaditun mallin mukainen. 13 artikla Jäsenvaltioiden ja komission eläinlääkintäasiantuntijat suorittavat tarkastuksia paikalla varmistaakseen, että tämän direktiivin kaikkia säännöksiä sovelletaan tehokkaasti. Komissio nimeää tarkastuksista vastaavat jäsenvaltioiden asiantuntijat jäsenvaltioiden ehdotuksesta. Tarkastukset suoritetaan yhteisön lukuun, joka vastaa aiheutuneista kustannuksista. Tarkastusten tiheys ja tarkastusmenettely määritetään 18 artiklassa säädettyä menettelyä noudattaen. 14 artikla 1 Komissio voi päättää 17 artiklassa säädettyä menettelyä noudattaen, että tuonti kolmannesta maasta tai sen osasta rajoitetaan tiettyjen lajien tuoreeseen siipikarjan lihaan. 2 Komissio voi päättää 17 artiklassa säädettyä menettelyä noudattaen tarvittaessa eläinten terveysrajoitusten soveltamisesta tuonnin jälkeen. 15 artikla Kolmansissa maissa tehtäviin tarkastuksiin tai kolmansista maista tuodun siipikarjanlihan tarkastuksiin sekä toteutettaviin suojatoimenpiteisiin sovelletaan direktiivin 90/675/ETY(9) sääntöjä ja yleisiä periaatteita. 16 artikla 1 Ennen kuin siipikarjanlihan tuontia kolmansista maista koskevat yhteisön terveyssäännöt pannaan täytäntöön, jäsenvaltioiden on sovellettava tällaiseen tuontiin säännöksiä, jotka eivät saa olla suosivampia kuin yhteisön sisäistä kauppaa direktiivin 71/118/ETY mukaisesti koskevat säännökset ja niiden on sovellettava siipikarjanlihan kauppaan direktiivin 89/662/ETY 6 artiklan 1 kohdan b alakohdan toisessa alakohdassa säädettyjä vaatimuksia. 2 Näiden säännösten yhtenäisen soveltamisen varmistamiseksi jäsenvaltioiden ja komission eläinlääkintäasiantuntijat voivat suorittaa kolmansissa maissa tarkastuksia paikalla. Komissio nimeää tarkastuksista vastaavat jäsenvaltioiden asiantuntijat jäsenvaltioiden ehdotuksesta. Tarkastukset suoritetaan yhteisön lukuun, joka vastaa aiheutuneista kustannuksista. Jäsenvaltioilla on kuitenkin oikeus jatkaa tarkastusten suorittamista kansallisten järjestelyjen mukaisesti sellaisissa kolmannen maan laitoksissa, joita ei ole tarkastettu yhteisön menettelyn mukaisesti. Direktiivin 71/118/ETY liitteessä I tarkoitetut vaatimukset täyttävistä laitoksista laaditaan luettelo 18 artiklassa säädettyä menettelyä noudattaen. 3 Tuotavien tuotteiden mukana olevan terveystodistuksen ja tuotteissa oltavan terveysmerkin muodon ja sisällön on oltava 18 artiklassa säädettyä menettelyä noudattaen määritettävän mallin mukainen. IV LUKU Yhteiset säännökset 17 artikla Jos tässä artiklassa säädettyä menettelyä on noudatettava, päätöksellä 68/361/ETY(10) perustettu pysyvä eläinlääkintäkomitea, jäljempänä `komitea`, käsittelee asiaa direktiivin 71/118/ETY 12 artiklassa säädettyjä sääntöjä noudattaen. 18 artikla Jos tässä artiklassa säädettyä menettelyä on noudatettava, komitea käsittelee asiaa direktiivin 71/118/ETY 12 a artiklassa säädettyjä sääntöjä noudattaen. 19 artikla 1 Täydennetään direktiivin 89/662/ETY liitettä A seuraavasti: "- eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annettu neuvoston direktiivi 91/494/ETY (EYVL N:o L 268, 24.9.1991, s. 35)." 2 Muutetaan direktiiviä 90/539/ETY seuraavasti: a) Poistetaan 12 artiklan 2 kohdan ensimmäisen alakohdan ilmaisu "viimeistään kuusi kuukautta ennen sitä päivää, jona jäsenvaltioiden on ryhdyttävä tätä direktiiviä noudattamaan". b) Korvataan 36 artiklassa oleva päivämäärä "1 päivänä tammikuuta 1992" päivämäärällä "1 päivänä toukokuuta 1992". 20 artikla Neuvosto tarkastelee komission ehdotuksesta uudelleen sisämarkkinoiden täydelliseksi toteuttamiseksi tehtyjen ehdotusten yhteydessä tämän direktiivin säännöksiä ennen 31 päivää joulukuuta 1992 ja päättää asiasta määräenemmistöllä. 21 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä toukokuuta 1992. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niiden liitteenä on oltava viittaus tähän direktiiviin. Jäsenvaltioiden on säädettävä siitä, miten viittaukset tehdään. 22 artikla Tämä direktiivi on osoitettu kaikille jäsenvaltioille. Tehty Luxemburgissa 26 päivänä kesäkuuta 1991. Neuvoston puolesta Puheenjohtaja R. STEICHEN (1) EYVL N:o C 327, 30.12.1989, s. 72 (2) EYVL N:o C 183, 15.7.1991 (3) EYVL N:o C 124, 21.5.1990, s. 12 (4) EYVL N:o L 303, 31.10.1990, s. 6 (5) EYVL N:o L 55, 8.3.1971, s. 23 (6) EYVL N:o L 267, 29.9.1990, s. 45 (7) EYVL N:o L 395, 31.12.1989, s. 13 (8) EYVL N:o L 47, 21.2.1980, s. 4 (9) EYVL N:o L 373, 31.12.1990, s. 1 (10) EYVL N:o L 255, 18.10.1968, s. 23 LIITE Direktiivin 71/118/ETY liitteessä IV esitettyyn terveystodistukseen tehtävät muutokset 1 Otsikkoa täydennetään seuraavasti: "ELÄINTEN TERVEYS- JA HYGIENIATODISTUS" 2 Korvataan IV kohta seuraavasti: "IV. Vakuutus Minä allekirjoittanut virkaeläinlääkäri todistan, että: a) edellä kuvattu siipikarjanliha(1) täyttää eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista annetun direktiivin 90/494/ETY vaatimukset sekä kyseisen direktiivin 3 artiklan 1 kohdan toisen alakohdan vaatimukset, jos liha on tarkoitettu jäsenvaltioon tai jäsenvaltion alueelle, joka on tunnustettu Newcastlen taudista vapaaksi, b) - edellä kuvatussa siipikarjanlihassa(1), - edellä kuvatun lihan pakkauksessa(1), on merkki todistuksena siitä, että: - liha on peräisin hyväksytyissä teurastamoissa teurastetuista eläimistä(1), - liha on leikattu hyväksytyissä leikkaamoissa(1), c) tämä liha on todettu elintarvikkeeksi kelpaavaksi terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY mukaisesti suoritetun eläinlääkärintarkastuksen jälkeen, d) tämän lähetyksen kulkuneuvot tai kontit ja sen lastausolot täyttävät direktiivissä 71/118/ETY säädetyt hygieniavaatimukset." 3 Korvataan alaviite 1 seuraavasti: "(1) tuore siipikarjanliha: seuraavista lajeista saatu tuore liha: elävät kotieläiminä pidettävät kanat, kalkkunat, helmikanat, ankat ja sorsat, hanhet, viiriäiset, kyyhkyset, fasaanit ja peltopyyt, joita ei ole käsitelty niiden säilyvyyden varmistamiseksi".